  Майя Бывальцева Ижкарын «Большой ремонт» ӵектос улсын 77 мерлыко ужъюртъёслэсь липетъёссэ выльдӥзы. Со сярысь Удмуртилэн шоркарезлэн тӧроез Олег Бекмеметьев карысь Мер палаталэн кенешоназ вераз, ивортэ муниципал кылдытэтлэн пресс-службаез. Ӵектос улсын мерлыко ужъюртъёслэсь липетъёссэ тупатъяло но укнооссэс вошъяло. Ижкарын со 2019-тӥ арын ужаны кутскиз но 2021-тӥ арын азьланьтӥськоз Липетъёсты тупатъяно объектъёсын лыдметэ нырысь ик 48 школаос, 51 нылпи садъёс, 23 номеро лыдӟиськонни но «Молодой человек» муниципал театр пыризы вал. Укноосты 25 школаосын но 38 нылпи садъёсын воштыны чалказы. Та дыре укноосты ваньмаз чаклам ужъюртъёсын вошъязы ни. Вить объектъёсын липетъёсты тупатъяло на. Укмыссэ юртъёсты лыдметысь пӧртэм мугъёсъя поттӥзы: кытын ке тупатъян ужъёсты ортчытӥзы ни, кудъёсыз ке Удмуртилэн асъетаз выжизы. 2021-тӥ арлы лыдметэ 14 объектъёсты пыртӥзы. Липетъёсты куать школаосын (16, 34, 45, 69, 72, 76 номеро) но куать нылпи садъёсын (22, 95, 106, 213, 281, 287 номеро) выльдозы. Озьы ик 52 но 59 номеро школаосын ужъёсты йылпумъялозы. Эшшо 17 дышетон юртъёсын укноосты воштыны малпало. Со сяна, вуоно арын Пинал лётчикъёслэн школаязы тупатъян ужъёсты йылпумъялозы, соосты 2019-тӥ арын кутскизы вал Тодэ вайытом, 2021-тӥ арын «Большой ремонт» программае Удмуртиысь шор ёзо ӧнер дышетсконниосты но пыртыны малпало.  Тегъёс: Ижкар Удмуртия школаос тупатъянужъёс дӥськут ОлегБекмеметьев  